Luzingu ya mpa na nzila ya mbotika na Kristu (1-11)
Beno bika ve disumu kuyala na nitu na beno (12-14)
Bampika ya disumu me kuma bampika ya Nzambi (15-23)
Lufutu ya disumu—lufwa; dikabu ya Nzambi—luzingu (23)
6 Ebuna, beto ta tuba nki? Keti beto ta bikala na disumu sambu ntima ya mbote ya nene kukuma mingi?2 Ata fioti ve! Sambu beto kele ya kufwa na yina me tala disumu,+ inki mutindu beto lenda landa kuzinga diaka na disumu?+3 To keti beno ke zaba ve nde beto yonso yina bakaka mbotika na Kristu Yezu,+ beto bakaka mbotika na lufwa na yandi?+4 Bo zikaka beto ti yandi na nzila ya mbotika na beto na lufwa na yandi,+ sambu mutindu Tata tedimisaka Kristu na bafwa na nkembo na yandi, mutindu mosi mpi beto fwete zinga luzingu mosi ya mpa.+5 Kana beto me vukana ti yandi na kifwani ya lufwa na yandi,+ ntembe kele ve nde beto ta vukana mpi ti yandi na kifwani ya lufutumuku na yandi.+6 Sambu beto me zaba nde bo me tulaka kimuntu na beto ya ntama na zulu ya nti ti yandi,+ sambu nitu na beto ya masumu kukuma kukonda ngolo,+ na mpila nde beto vanda diaka ve bampika ya disumu.+7 Sambu muntu yina me fwa me futa mfuka ya* disumu na yandi.8 Diaka, kana beto me fwaka ti Kristu, beto ke kwikilaka nde beto ta zinga mpi ti yandi.9 Sambu beto me zaba nde Kristu, ntangu yai ya Nzambi me tedimisaka yandi na bafwa,+ yandi ta fwa diaka ve;+ lufwa kele diaka ve ti kiyeka na zulu na yandi.10 Sambu lufwa yina yandi fwaka, yandi fwaka sambu na kukatula disumu mbala mosi mpamba,+ kansi luzingu yina yandi ke zinga, yandi ke zinga sambu na Nzambi.11 Mutindu mosi mpi beno, beno kuditadila bonso bantu ya kufwa sambu na disumu, kansi bonso bantu ya moyo sambu na Nzambi na nzila ya Kristu Yezu.+12 Yo yina, beno bika ve nde disumu kulanda kuyala bonso ntotila na nitu na beno yina ke fwaka+ sambu beno lemfukila banzala na yo.13 Beno landa mpi ve kupesa nitu* na beno na disumu bonso binwaninu ya kukonda lunungu, kansi beno kudipesa na Nzambi bonso bantu yina fwaka mpi yina kele ntangu yai na luzingu, mpi beno pesa nitu* na beno na Nzambi bonso binwaninu ya lunungu.+14 Sambu disumu fwete yala beno ve, sambu beno kele ve na nsi ya nsiku+ kansi beno kele na nsi ya ntima ya mbote ya nene.+15 Inki beto lenda tuba sambu na kusukisa? Keti beto ta sala disumu sambu beto kele ve na nsi ya nsiku kansi beto kele na nsi ya ntima ya mbote ya nene?+ Ata fioti ve!16 Keti beno ke zaba ve nde kana beno ke landa kudipesa na muntu bonso bampika ya bulemfu, beno kele bampika ya muntu yina beno ke lemfukila?+ Beno kele bampika ya disumu+ yina ke nataka na lufwa+ to bampika ya bulemfu yina ke nataka na lunungu.17 Kansi beto ke pesa matondo na Nzambi sambu ata beno vandaka ntete bampika ya disumu, beno me kumaka kulemfuka na ntima ya mvimba na mbandu ya malongi yina bo me pesaka beno.18 Ee, sambu bo me katulaka beno na kimpika ya disumu,+ beno me kumaka bampika ya lunungu.+19 Mono ke tuba mutindu bantu ke tubaka sambu na nitu na beno ya kukonda ngolo; sambu mutindu beno pesaka nitu na beno bonso bampika ya mambu ya mvindu mpi ya kufwa bansiku yina ke nataka muntu na kufwa bansiku, mutindu mosi mpi ntangu yai beno pesa nitu na beno bonso bampika ya lunungu yina ke nataka na busantu.+20 Sambu ntangu beno vandaka bampika ya disumu, beno vandaka ve bampika ya lunungu.21 Ebuna, inki mbuma beno vandaka kubuta na ntangu yina? Mambu yina beno ke wila nsoni ntangu yai. Sambu nsuka ya mambu yina kele lufwa.+22 Kansi ntangu yai ya bo me katulaka beno na kimpika ya disumu mpi beno me kumaka bampika ya Nzambi, beno ke buta mbuma na beno na busantu,+ mpi nsuka na yo kele luzingu ya mvula na mvula.+23 Sambu lufutu yina disumu ke pesaka kele lufwa,+ kansi dikabu yina Nzambi ke pesaka kele luzingu ya mvula na mvula+ na nzila ya Mfumu na beto Kristu Yezu.+
kon_Latn kon_Latn kon_Latn kon_Latn kon_Latn